התואר מספק התבוננות מורכבת באדם – כפרט, כחלק מחברה וכחלק מתרבות. לשם כך בתואר נלמד ההיבט הפסיכולוגי, הסוציולוגי והאנתרופולוגי. סטודנט הלומד תואר ראשון במדעי ההתנהגות במכללה האקדמית כנרת לומד על התנהגות האדם, המניעים לה ותוצאותיה. זאת תוך התבוננות ביקורתית ומעמיקה בגישות שונות, תיאוריות שונות וממצאים מחקריים. הסטודנט בתואר לומד לשאול, לחקור וליישם מסגרת קורסים חווייתיים המפגישים אותו עם עצמו, עם שאלות בנוגע להתנהגותו ולסביבה בה הוא חיי ולביצוע שינוי חברתי בפועל.
התוכנית בנויה מ 120 נ"ז בהתאם לדרישות המועצה להשכלה גבוהה. התכנית מורכבת מקורסי מבוא (כמו: מבוא לפסיכולוגיה, מבוא לסוציולוגיה, מבוא לאנתרופולוגיה), קורסי מתודולוגיה (כמו: שיטות מחקר כמותיות, שיטות מחקר איכותניות), סמינרים, קורסי בחירה, פרקטיקום (עבודה מעשית). הקורסים בתואר מספקים הכרות עם גישות שונות כמו: ניתוח התנהגות, פסיכולוגיה קוגניטיבית. בנוסף בתואר ישנה העמקה בהיבטים ביולוגיים ואישיותיים להסבר התנהגות האדם. הקורסים בתואר מספקים למידה על ילדים, נוער ובוגרים; אוכלוסיות קצה בסיכון, תרבויות שונות והבדלי מגדר.
הקורסים בתואר עונים על הדרישות להמשך לימודים בפסיכולוגיה.
יש לציין כי מעבר לתכנית הלימודים, מוצע לסטודנטים מגוון סדנאות והרצאות העשרה כדי לציידו בכלים מקצועיים להתפתחות אישית ומקצועית.
בוגרי המחלקה למדעי ההתנהגות ממשיכים ללמוד בתארים שונים (בארץ ובעולם) בתחומים המשיקים למדעי ההתנהגות. לימודי המשך (תואר שני, הסמכה, תעודה) נפוצים בקרב הסטודנטים המסיימים תואר ראשון במדעי התנהגות הם – פסיכולוגיה חינוכית, פסיכולוגיה מחקרית, תרפיה, ייעוץ חינוכי, ניתוח התנהגות, משאבי אנוש, עבודה סוציאלית, סיעוד, חינוך מיוחד, וייעוץ ארגוני.
תעסוקה לבוגרי המחלקה כוללת מנהלי כוח אדם, שירותי ייעוץ, עבודה עם נוער, קשישים, הוסטלים, הדרכה, חיזוק של אוכלוסיות חלשות וחינוך מבוגרים, וכן להשתלב במוסדות הרווחה: בתי חולים, בתי כלא, מוסדות רווחה ושיקום נוספים.
יש לציין כי במהלך התואר, הסטודנטים במחלקה פוגשים בארגונים, עמותות, מוסדות שונים המספקים הזדמנות להתנדבות, היכרות ותעסוקה.